Koppe gaan rol oor bomme in Sri Lanka | Netwerk24
Pres. Maithripala Sirisena van Sri Lanka het Dinsdag aangekondig koppe in die weermag gaan rol omdat amptenare nie die selfmoordbomaanvalle waarin meer as 300 mense op Paassondag dood is, kon voorkom nie.
Die weermag het glo vooraf inligting oor die aanvalle gehad.
“Ek gaan die polisie- en veiligheidsdienste in die komende weke heeltemal herstruktureer. Diegene aan die stuur van verdedigingstrukture sal binne 24 uur vervang word,” het Sirisena in ’n televisie-onderhoud gesê.
“Die veiligheidsamptenare wat die intelligensieverslag van ’n ander land gekry het, het dit nie onder my aandag gebring nie. Gepaste stappe sou gedoen word (indien dit onder my aandag gebring is). Ek het daarom besluit om streng stappe teen die betrokke amptenare te doen.” – Reuters.
Meer oor: Sri Lanka